Diari Oficial de la Generalitat Valenciana


Sumari del DOGV 9541, del 24-02-2023 (2023/1608)

Anunci de l'acord de suspensió de l'atorgament i tramitació de les llicències urbanístiques per a determinats usos i aprofitaments en el sòl no urbanitzable.
-------------------------------------------------------------------------------------------------------------------------------------------------------------

### Dades del document

Número de DOGV
:   9541

Data del DOGV
:   24-02-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/1608


Data del document
:   09-02-2023

Organisme emissor
:   Ajuntament de Fontanars dels Alforins

Tipus de document
:   Anunci

Descriptors 

:   * pla d'urbanisme
    * administració local

Anunci de l'acord de suspensió de l'atorgament i tramitació de les llicències urbanístiques per a determinats usos i aprofitaments en el sòl no urbanitzable. [2023/1608]  
El Ple de l'Ajuntament, en la sessió extraordinària celebrada el dia 24 de gener de 2023, ha adoptat el següent acord de suspensió de llicències:  
«Primer. Iniciar el procediment de modificació de les normes subsidiaries vigents.  
Segon. Suspendre la tramitació i l'atorgament de llicències en sòl no urbanitzable en els següents àmbits, fonamentada en la conveniència de facilitar l'estudi i reforma de les normes subsidiaries:  
Suspensió de la tramitació i atorgament de llicències en sòl no urbanitzable per als següents usos i aprofitaments:  
1. Llicències d'obra de nova construcció de vivenda aïllada i familiar, incloent-hi les vivendes aïllades i unifamiliars vinculades a l'activitat agropecuària i complementària, així com les ampliacions de les existents.  
2. Construcció o instal·lació d'elements auxiliars a la vivenda aïllada i familiar, incloent-hi les vivendes aïllades i unifamiliars vinculades a l'activitat agropecuària i complementària, tals com garatges, piscines o similars, amb excepció de les instal·lacions necessàries per a l'aprofitament d'energia fotovoltaica o eòlica per a l'autoconsum.  
3. Canvis d'ús a vivenda aïllada i familiar, incloent-hi les vivendes aïllades i unifamiliars vinculades a l'activitat agropecuària i complementària de construccions o edificacions en parcel·les inferiors a 35.000 m².  
4. Edificacions i construccions necessàries per a l'activitat agropecuària i forestal i les seues corresponents activitats complementàries en parcel·les inferiors a 10.000m².  
Tercer. Publicar el present acord en el Diari Oficial de la Generalitat Valenciana i en la seu electrònica d'aquest ajuntament, recollint expressament els àmbits i tipus de llicències afectades per la suspensió.  
  
Quart. Autoritzar l'alcalde per a aprovar les disposicions que siguen necessàries per a l'adequada execució d'aquest acord.»  
Contra l'acord de suspensió de l'atorgament de llicències urbanístiques es podrà interposar, de manera potestativa, recurs de reposició en el termini d'un mes davant el mateix òrgan que el va dictar o impugnar-se directament davant la jurisdicció contenciosa administrativa en el termini de dos mesos, a partir de la publicació de l'acord.  
  
Fontanars dels Alforins, 9 de febrer de 2023.- L'alcalde: Julio Biosca Llin.